Suriya hukumat kuchlari IShID tomonidan ushlab turilgan Al-Bob shahridagi pozitsiyalarini mustahkamlab oldilar va jangarilarni deyarli ta’minot yo‘lidan mahrum qildilar, deb xabar bermoqda Reuters axborot agentligi. Axborot agentligi ma’lumotlariga ko‘ra, Suriya qo‘shinlari jangarilar Raqqa va Daur-az-Zordan yordam olib turgan yo‘l ustidan nazoratni qo‘lga olishga muvaffaq bo‘lishgan. Shu tariqa, Al-Bobdagi jangarilar deyarli qurshovda qolganlar. Ayni vaqtda hukumat qo‘shinlari Al-Bob tomon bostirib bormoqdalar. Avvalroq Turkiya IShIDning Al-Bobdagi gubernatorini yo‘q qilgani ma’lum qilingandi.